**OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA**

**SREDNJE ŠKOLE HRVATSKI KRALJ ZVONIMIR ZA 2023. GODINU**

**Opći dio**

Ukupni prihodi u 2023. godini su 1.642.744,39 eur. Izvršenje u odnosu na prethodnu, 2022. godinu iznosi 113,48%, a izvršenje u odnosu na tekući plan iznosi 93,08%.

Ukupni rashodi su 1.626.179,72 eur. Njihovo izvršenje u odnosu na 2022. godinu je 109,55 %. Ostvarenje plana rashoda za 2023. godinu je 87,81%

Povećanje izvršenja prihoda i rashoda u odnosu na prethodnu 2022. godinu je očekivano. Došlo je do povećanja cijena većine materijalnih rashoda, kao i povećanje rashoda za plaće i ostala materijalna prava radnika. Izvršenje 2023. godine u odnosu na plan je nešto niže zbog planiranih viših rashoda kroz realizaciju Erasmus+ programa.

Na kraju 2023. godine realiziran je višak prihoda nad rashodima u iznosu od 16.564,67 eur. Kad tome pridodamo višak prethodne godine imamo višak sredstava raspoloživ u idućem razdoblju u iznosu od 98.097,89 eura.

**Opći dio proračuna prema ekonomskoj klasifikaciji**

Prihodi poslovanja 2023. godine iznose 1.642.603,69 eur i njihovo izvršenje u odnosu na tekući plan iznosi 93,2 %. Unutar ukupnih prihoda poslovanja ostvareni su slijedeći prihodi:

* Pomoći proračunskim korisnicima iz proračuna koji im nije nadležan su 1.230.704,37 eur, te su izvršeni u odnosu na plan 96,73%. Ovi prihodi uključuju prihode JLS-e i prihode MZO. Do manjeg ostvarenja u odnosu na plan došlo je radi planiranja viših prihodi od MZO za plaće i ostale naknade zaposlenicima od ostvarenih.
* Pomoći temeljem prijenosa EU sredstava su 93.269,28 eur. Ostvarenje plana je 99,06%.
* Prijenosi između proračunskih korisnika istog proračuna iznose 91.328,71 eur i izvršeni su u odnosu na plan 63,83%. Ovi prihodi su vezani uz tijek realizacije projekata RCK RECEPT i MREŽA KOM5ENTNOSTI. Planirani iznosi definirani su od strane koordinatora projekata.
* Prihodi od financijske imovine iznose 46,85 eur. Njihovo izvršenje plana je 58,56%. Ovi prihodi uključuju prihode od kamata na depozite i prihode od pozitivnih tečajnih razlika. Nisko ostvarenja plana rezultat je smanjenja sredstava na poslovnom računu.
* Prihodi po posebnim propisima iznose 4.285,10 eura. Izvršenje je 329,62%. Uključuju ostale prihode za posebne namjene u iznosu od 2.167,60 eur i prihode s naskova osiguranja 2.117,50 eur. Do značajnijeg povećanja došlo je zbog ostvarenih prihoda od naknade za neisporučene artikle u ugovorenom periodu i prihoda za udžbenike učenika strojarskog nastavnog programa
* Prihodi od prodaje proizvoda i robe te pruženih usluga su 34.780,48 eur i ostvareni su 96,61%. Planirani su viši prihodi od obrazovanja odraslih od ostvarenih.
* Donacije su 6.970,81 eur. Njihovo izvršenje je 79,21%. Planirane su donacije od lokalnih ugostitelja za sufinanciranje ugostiteljskog praktikuma Škole, međutim neki od njih su donacije doznačili početkom siječnja 2024. godine.
* Prihodi od nadležnog proračuna iznose 181.218,09 eur. Izvršenje plana je 87,69%. Niže ostvarenje plana realizirano je na programu sufinanciranje rada pomoćnika u nastavi.

Prihodi od prodaje nefinancijske imovine su 140,70 eura i njihovo izvršenje je 7,04%. U cjelosti su prihod od prodaje građevinskih objekata. Planirani su u iznosu od 2.000,00 eur zbog očekivanih prihoda od osiguravajuće kuće.

**Ukupni rashodi**

Ukupni rashodi poslovanja u 2023. godini iznose 1.550.444,78 eur. Izvršenje plana je 88,24%. Unutar rashoda poslovanja ostvareni su slijedeći rashodi:

* Rashodi za plaće iznose 1.035.343,37 eur te je njihovo izvršenje 97,66%.
* Ostali rashodi za zaposlene su 51.869,72 eur. Izvršenje je 81,15%. Uključuju nagrade, darove, otpremnine, pomoći, Božićnicu i Regres za zaposlenike. Ostvarenje je manje od plana jer su planirani veći rashodi za pomoći budući je njih teško predvidjeti.
* Doprinosi na plaće iznose 171.582,58 eur, njihovo izvršenje plana je 93,87% plana. Budući se obračunavaju na plaće i oporezive naknade ovise o ostvarenju istih.
* Naknade troškova zaposlenima su 86.978,92 eur. Uključuju troškove službenih putovanja 35.540,23 eur, naknadu za prijevoz 40.333,26 eur i stručno usavršavanje zaposlenika 11.105,43 eur. Izvršenje ovih naknada je 48,99% od plana. Nisko izvršenje plana rezultiralo je neostvarenjem planiranih službenih putovanja i edukacija u sklopu EU projekata. Naknade za prijevoz ostvarene su 95,06%. Ostvarenje je nešto niže od plana radi promjena iznosa naknade sukladno oscilacijama cijene goriva.
* Rashodi za materijal i energiju iznose 114.229,27 eur. Uključuju troškove uredskog materijala, materijala i sirovina, energije, materijala i dijelova za tekuće i investicijsko održavanje, sitnog inventara i autoguma, službene radne odjeće i obuće. Izvršenje plana je 78,61%. Najmanje ostvarenje realizirano je na troškovima radne odjeće i obuće, svega 30,19%. Planirana je nabava radne odjeće za ugostiteljski praktikum koja nije realizirana. Troškovi nabave sitnog inventara izvršeni su 140,98% u odnosu na plan radi dodatne nabave kroz projek MREŽA KOM5ENTNOSTI
* Rashodi za usluge iznose 81.473,20 eur i njihovo izvršenje je 75,59% plana. Uključuju: usluge telefona, pošte i prijevoza, usluge tekućeg i investicijskog održavanja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge i ostale usluge. Svi ovi rashodi su niži od planiranih. Zbog uvođenja eura i povećanja cijena planirani su nešto viši troškovi. Značajno su niži troškovi usluge prijevoza zbog planiranog većeg broja mobilnosti učenika i nastavnika unutar EU u sklopu Programa Erasmus+. Nešto je niže izvršenje intelektualnih usluga. Ove usluge odnose se na rad po ugovoru o djelu. Zbog nedostataka stručnih nastavnika teško je planirati ove rashode. Izvršenje računalnih usluga je niže. Planirani su viši troškovi održavanja računalnih sustava.
* Ostali nespomenuti rashodi su 7.577,27 eur i njihovo je izvršenje 44,63%. Uključuju premije osiguranja, reprezentaciju, članarine, pristojbe i naknade, te ostale nespomenute rashode. Manje je ostvarenje troškova premija osiguranja zbog manjeg broja sudionika mobilnosti. Iz istog razloga manje je izvršenje troškova reprezentacije, budući da pri odlasku u partnerske škole nosimo poklone iz naše Škole. Izvršenje ostalih rashoda je manje jer su ovdje planirani troškovi za učenike sudionike mobilnosti koji nisu realizirani u planiranom obimu.
* Ostali financijski rashodi su 252,54 eur i njihovo ostvarenje je 45,92% plana. Ove rashode čine bankarske usluge i usluge platnog prometa, negativne tečajne razlike, zatezne kamate na plaće po sudskim presudama. Usluge platnog prometa ovise o prometu po poslovnom računu i ostvarene su 62%, dok su negativne tečajne razlike izvršene samo 1,12%. Zbog uvođenja eura došlo je do značajnog smanjenja ovih troškova. Zatezne kamate također su niže od planiranih. Iste obračunavamo pri obračunu plaća po sudskoj presudi. U 2023. godini imali smo samo jednu isplatu plaće po szdskoj presudi.
* Ostale naknade građanima i kućanstvima u naravi iznosi 343,57 eur i izvršenje je 54,23%. Ove naknade uključuju troškove nabavke higijenskih potrepštima kroz program Zdravljei higijena i nabavku udžbenika za učenike iz Ukrajine. Izvršenje je niže zbog povrata udžbenika od strane učenika iz Ukrajine.
* Tekuće donacije su 794,34 eur i njihovo izvršenje je 97,92%

Ukupni rashodi za nabavu nefinancijske imovine su 75.734,94 eur i njihovo izvršenje je 79,8%.

* Postrojenja i oprema iznose 74.712,72 eur. Izvršenje je 81,59%. Uključuju rashode za uredsku opremu i namještaj, opremu za održavanje i zaštitu i uređaje, strojeve i opremu za ostale namjene. Izvršenje je nešto niže zbog planirane nabave računalne opreme koja će se realizirati početkom 2024. godine.
* Knjige iznose 693,73 eura. Izvršenje je 23,12%. Planirana je obnova knjižnične građe koja nije realizirana.
* Dodatna ulaganja na građevisnkim objektima iznose 328,49 eur i njihovo izvršenje je 100%. Ovo su ulaganja u sklopu projekata MREŽA KOM5ENTNOSTI.

**Posebni dio proračuna prema izvorima financiranja i programima**

**Ukupni rashodi i izdaci prema programima i izvorima financiranja**

Program Obilježavanje postignuća učenika i nastavnika iznosi 1.000,00 eur i realiziran je 100%. U cjelosti je financirana iz izvora 11 Opći prihodi i primici.

Program srednjoškolsko obrazovanje iznosi 1.363.325,67 eura i realiziran je 94,13%. Financiran je iz slijedećih izvora:

* 11 Opći prihodi i primici 7.000,00 eura, realizirano 100%
* 18 Prenesena sredstva - Opći prihodi i primici 6.000,00 eura, realizirano 100%
* 32 Vlastiti prihodi 5.232,79 eur, realizirano 31,56%. Planirani su veći zahvati u ugostiteljskom praktikumu škole, te su se ova sredstva rezervirana za to. Dio radova prolongiran je na 2024. godinu.
* 43 Prihodi za posebne namjene iznose 1.125,12 eur, izvršenje 86,55%. Neizvršeni dio odnosi se na uplatu učenika za udžbenike koji su naručeni u prosincu 2023. godine, a isporučeni i fakturirani u siječnju 2024. godine.
* 44 Prihodi za decentralizirane funkcije iznose 133.140,31 eur i izvšeni su 99,64%
* 52 Pomoći iznosi 1.186.693,07 eur. Izvršenje je 94,85 %
* 62 Donacije iznose 6.269,29 eur i izvršenje je 71,24%. Izvršenje je niže od planiranog jer nije realiziran odlazak na terensku nastavu učenika ugostiteljskog nastavnog programa.
* 73 Prihodi od prodaje ili zamjene nefin. Imovine i naknade šteta s naslova osiguranja iznose 1.300,00 eur. Izvršenje je 65%. Dio prihoda ostvaren je krajem godine, te će se utrošiti tijekom iduće godine.

Program Unapređenje kvalitete odgojno obrazovnog sustava iznosi 249.215,04 eura. Izvršenje je 65,03 %. Uključuje slijedeće programe:

* Program Školskog kurikuluma, iznosi 2.599,99 eur i izvršen je 100%. U cijelosti je financiran iz izvora 11 Opći prihodi i primici
* Program Sufinanciranje rada pomoćnika u nastavi iznosi 30.346,79 eur. Izvršenje je 96,91%. Financiran je iz više izvora: 11 Opći prihodi i primici i 52 Pomoći.
* Obrazovanje odraslih iznosi 1.134,42 eur i njegovo izvršenje je 11,34%. U prosincu je planirano održavanje obrazovanja odraslih, prijavljeni su kandidati međutim program je privremeno odgođen i nije održan u 2023. godini. Financira se iz izvora 32 Vlastiti prihodi.
* EU projekti kod proračunskih korisnika iznose 37.949,47 eur. Izvršenje je 43,39%. financiraju se iz izvora 52 Pomoći i 58 Prenesena sredstva – pomoći. Ostvarenje je nisko jer je dio planiranih mobilnosti odgođen za iduće razdoblje.
* Program MREŽA KOM5ENTNOSTI iznosi 64.418,10 eur. Izvršenje je 98,31%. Financira se iz izvora 11 Opći prihodi i primici i izvora 52 Pomoći.
* Program RCK RECEPT iznosi 111.315,08 eur. Izvršenje je 60,21%. Aktivnosti realizirane kroz ovaj program definirane su od strane Škole koordinatora. Financira se iz izvora 11 Opći prihodi i primici, izvora 52 Pomoći i izvora 58 Prenesena sredstva – pomoći.
* Program Zdravlje i higijena iznosi 660,00 eur i izvršen je 100%. Financira se iz izvora 11 Opći prihodi i primici
* Program osiguranje besplatnih zaliha menstrualnih higijenskih potrepština iznosi 791,19 eur i izvršen je 100%. Financira se iz izvora 52 Pomoći.
* Program Kapitalna ulaganja u odgojno obrazovnu ustanovu iznosi 12.639,01 eur. Izvršenje je 65,49%. U cjelosti se odnosi na program Opremanje ustanova školstva. Financira se iz izvora 32 Vlastiti prihodi i 52 Pomoći. Kako je već navedeno izvršenje je nešto niže zbog planirane nabave računalne opreme koja će se realizirati početkom 2024. godine.

**Ukupni prihodi i primitci prema izvorima financiranja**

Ukupni prihodi i primitci iznose 1.642.744,39 eur i njihovo izvršenje je 93,11% plana. Ostvareni su iz slijedećih izvora:

* Izvor 11 Opći prihodi i primici iznose 28.608,18 eur, izvršenje je 49,25%. Planirani su veći prihodi za financiranje rada pomoćnika u nastavi, koji su financirani iz drugih izvora.
* Izvor 18 Prenesena sredstva iznose 6.000,00 eura. Nisu planirana. Nakndno su odobrena i utrošena su u cijelosti
* Izvor 32 Vlastiti prihodi iznose 34.827,33 eur, izvršenje je 96,53%.
* Izvor 43 Prihodi za posebne namjene iznose 2.167,60 eur. Izvršenje je 166,74% plana. Izvršenje je više od planiranog radi nabavke udžbenika za učenike strojare i ostvarenih prihoda od naknade za neisporučene artikle u ugovorenom periodu.
* Izvor 44 Prihodi za decentralizirane funkcije je 133.140,31 eur i izvršenje je 99,64%
* Izvor 51 Pomoći je 13.469,60 eur, izvršenje je 90,04%. Ovi prihodi u cjelosti se odnose na prihode za financiranje rada pomoćnika u nastavi. Planiran je nešto veći iznos od ostvarenog. Pomoćnici u nastavi koristili su bolovanje na teret HZZO-a i bolovanje na teret poslodavca što je umanjilo izvršenje.
* Izvor 52 Pomoći – proračunski korisnici iznosi 1.415.302,36 eur. Izvršenje je 93,76%. Izvršenje je niže od plana. Ovi prihodi uključuju i prihode za financiranje plaća i naknada koje planiramo u nešto većem iznosu; te prihode za programe Erasmus+, RCK RECEPT i MREŽA KOM5ENTNOSTI. Planirani iznosi definirani su od strane Škole koordinatora.
* Izvor 62 Donacije iznose 6.970,81 eur, izvršenje je 79,21%. Ostvarenje je niže od plana jer je dio planiranih donacije od strane lokalnih poduzetnika realiziran početkom 2024. godine.
* Izvor 73 Prihodi od prodaje ili zamjene nefin. Imovine i naknade šteta s naslova osiguranja iznosi 2.258,20 eur. Izvršenje je 112,91%. Više izvršenje ostvareno je zbog naknada za nastalu štetu prouzročenu poplavom.

U 2023. godini ukupni prihodi i primici iznose 1.642.744,39 eura, a ukupni rashodi i izdaci 1.626.179,72 eur. Ostvaren je višak prihoda i primitaka u iznosu od 16.564,67 eur. Od prethodne godine prenesen je višak sredstava u iznosu od 81.533,22 eur te 31.12. 2023. godine imamo višak sredstava raspoloživih u idućem razdoblju u iznosu od 98.097,89 eur.

**Raspored viška raspoloživi sredstava prema izvorima financiranja:**

|  |  |
| --- | --- |
| **Izvor** | **Iznos u Eur** |
| Vlastita sredstva | 23.384,39 |
| Donacije | 1.151,52 |
| Pomoći – Erasmus | 47.297,47 |
| Pomoći | 24.263,83 |
| Prihodi za posebne namjene | 1.042,48 |
| Prihodi od nefinancijske imovine | 958,20 |
| **Ukupno:** | **98.097,89** |